# Forløb: Markedsanalyse med Chi-i-anden uafhængighedstest.

## Formål:

Formålet er at træne elevernes modelleringskompetence gennem arbejdet med det åbne spørgsmål:

*”Hvordan kan man lave målrettet markedsføring ved brug af kvantitative data?”*

Der er indlagt benspænd i form af, at der skal anvendes en Chi-i-anden uafhængighedstest som en del af besvarelsen på spørgsmålet.

## Indhold:

Forløbet startes med en introduktion til modellering. Eleverne sidder i par og får udleveret enten legoklodser, centrifuges eller lignende. Parrene får små opgaver der skal bygges, f.eks. en stol, et menneske osv.

Herefter snakkes om modellerne, hvilke egenskaber de har, samt hvilke egenskaber de ikke har. Formålet med denne øvelse er at bevidstgøre eleverne omkring modellering.

Eleverne inddeles i grupper. I grupperne får de spørgsmålet og skal diskutere hvordan man kan besvare det. Der er indlagt et benspænd i form af, at der skal indgå en Chi-i-anden uafhængighedstest i besvarelsen af spørgsmålet.

Man kan vælge at lade spørgsmålet være som beskrevet under ”formål” eller lade eleverne vælge en virksomhed eller branche og tage udgangspunkt heri.

Forløbet afsluttes med en fremlæggelse for underviser(e) samt en opponentgruppe.

Nøglebegreber: kvalitative/kvantitative metoder, primære/sekundære data, respondenter, stikprøve, population, validitet, repræsentativitet, reliabilitet og fejlkilder, Chi-i-anden uafhængighedstest, modellering.

Forløbet passer til ca. 10 timer i alt.

## Metode:

Den primære arbejdsform er gruppearbejde.

Aktivitetsformen er procesorienteret. Der fokuseres på udarbejdelsen af arbejdsspørgsmål og modelleringen.

Der kan passende arbejdes med flipped classroom ift. gennemgang og udførsel af en Chi-i-anden uafhængighedstest. Grupperne kan selv vælge hvornår og i hvilket tempo videoerne skal ses og inddrages.

## Materiale:

Video med Chi-i-anden uafhængighedstest (der findes flere udgaver heraf på f.eks. frividen.dk eller Restudy)

Kendskab til markedsanalyseprocessen (formål, design, indsamling og præsentation).

Materiale med beskrivelse af nøglebegreberne (se under indhold).

Klodser (Lego, centrifuges eller lignende)

## Evaluering:

Fremlæggelse for undervisere og opponentgruppe(r).

Hvis det er muligt er det oplagt at afrunde forløbet med et virksomhedsbesøg ved en virksomhed der udfører markedsanalyser eller lignende.

## Forslag til lektionsplan:

1. lektion: Introduktion til modellering (med Lego, centrifuges osv.)
2. lektion: Introduktion til forløbet og inddragelse af modellering
3. lektion: Opstart af gruppearbejde og fortolkning af undringsspørgsmålet
4. lektion: Gruppearbejde (evt. behov for flere lektioner)
5. lektion: Gruppearbejde + inddragelse af video om -uafhængighedstest
6. lektion: Gruppearbejde+ inddragelse af video om -uafhængighedstest
7. lektion: Forberedelse af fremlæggelse
8. lektion: Fremlæggelser
9. lektion: Fremlæggelser
10. lektion: Evt. virksomhedsbesøg